《咏怀》
明代·何其厚

小摘园蔬雅自供，官閒无禄好明农。巢林自分鸠营拙，度谷谁明鼠技穷。

抗迹烟霞任放浪，全生天地荷优容。萧萧四壁寒如水，嬴得休亭少过从。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。